Návrh medziinštitucionálna dohoda o vytvorení rámca pre európske regulačné agentúry /* KOM/2005/0059 v konečnom znení */





Brusel, 25.02.2005 KOM(2005)59 v konečnom znení Návrh MEDZIINŠTITUCIONÁLNA DOHODA o vytvorení rámca pre európske regulačné agentúry (predložená Komisiou) DÔVODOVÁ SPRÁVA 1. Obsah a ciele Európske agentúry boli založené v po sebe nasledujúcich vlnách, aby odpovedali všetkým osobitým požiadavkám. Sú príznačné svojou rozmanitosťou. Ak nie je určený spoločný rámec, neusporiadané vytváranie týchto agentúr môže vyústiť do nejasnej a pre občana nezrozumiteľnej situácie, ktorá bude mať v každom prípade negatívny vplyv na právnu istotu. V bielej knihe o európskej správe[1] Komisia predložila návrh, aby agentúry nazývané „regulačné“, ktoré sa podieľajú na zlepšení vykonávania a uplatňovania pravidiel Spoločenstva, boli predmetom vytvorenia rámca pre podmienky týkajúce sa ich vzniku, pôsobenia a kontroly v súlade s princípmi dobrej správy[2]. Koherencia: Horizontálny prístup má za cieľ zabezpečiť rešpektovanie minimálnych spoločných princípov, pravidiel a postupov pri vzniku, pôsobení a kontrole týchto agentúr. Ich účasť na výkone výkonnej moci sa má byť vykonávaná koherentným a vyváženým spôsobom, rešpektujúc naliehavú požiadavku jednoty a integrity tejto funkcie na úrovni Spoločenstva. Efektívnosť: Vierohodnosť týchto agentúr spočíva najmä v ich efektívnosti. Ich organizácia by mala viesť k efektívnemu vypracovaniu úloh, ktoré im boli určené. Princíp efektívnosti pozostáva najmä na zjednodušení rozhodovacích postupov, znížení nákladov a zabezpečení určitej organizačnej, právnej a finančnej autonómie pre tieto agentúry. Zodpovednosť: Autonómia sa spája s vykonávaním právomocí týchto agentúr. Na posilnenie legitímnosti činnosti Spoločenstva je dôležité jasne vytvoriť a vymedziť právomoci, ktoré prislúchajú inštitúciám a týmto agentúram. Na jednej strane by sa malo pri vytváraní týchto agentúr postupovať opatrne, na základe čo najpresnejšej a najkompletnejšej dopadovej analýzy vedenej Komisiou. Na druhej strane si princíp zodpovednosti vyžaduje zriadenie jednoduchého a účinného kontrolného systému. Participácia a otvorenosť: Vnútorná organizácia týchto agentúr by mala zabezpečiť participáciu zainteresovaných strán a vysokú mieru transparentnosti. Akty pri vytváraní týchto agentúr majú zabezpečiť, aby agentúry, podobne ako inštitúcie brali na vedomie princípy dobrej verejnej správy. 2. PORADA S INÝMI INšTITÚCIAMI A INÝMI ZAINTERESOVANÝMI STRANAMI V decembri 2002 prijala Komisia oznámenie, ktorým na základe jej princípov položila prvé základy pre vytvorenie budúceho rámca pre európske regulačné agentúry[3]. Toto oznámenie bolo priaznivo prijaté Európskym parlamentom[4] a Radou[5]. Rovnako vyjadrili svoj názor aj výkonní riaditelia už existujúcich agentúr. 3. VÝBER NÁSTROJA: MEDZIINšTITUCIONÁLNA DOHODA Komisia podáva návrh medziinštitucionálnej dohody s cieľom dosiahnutia väčšieho združenia troch inštitúcií pri určovaní základných podmienok, ktoré je nevyhnutné rešpektovať pri nasledujúcom prijatí aktov týkajúcich sa vytvárania sektorových agentúr. Podľa judikatúry Súdneho dvora by medziinštitucionálna dohoda mohla mať záväzný právny vplyv, ak by jej obsah vyjadroval vôľu o spojenie troch inštitúcií[6].Výber tohto nástroja nevylučuje neskoršie stanovenie podrobných pravidiel v rámcovom nariadení. 4. PÔSOBNOSť V dôsledku rozmanitosti úloh a štruktúr existujúcich agentúr Komisia predložila oznámenie, aby sa najskôr pristúpilo k vytvoreniu rámca pre európske regulačné agentúry podľa Zmluvy o ES.Zdá sa byť zložité, dokonca nemožné vytvoriť spoločný rámec pre budúce agentúry a zároveň pre rôzne iné, už existujúce agentúry. Tým by mohlo dôjsť k značnému oneskoreniu v postupe prijatia a nepriaznivému vplyvu na právnu istotu, najmä pre nedávno vzniknuté agentúry. Z rovnakých dôvodov sa uvedená dohoda nevzťahuje na agentúry, ktoré vznikli mimo rámca Zmluvy o ES. Rada a Parlament kedysi podporili tento selektívny prístup. Parlament okrem toho pripomenul, že by existujúce agentúry a orgány EÚ mali byť predmetom úvah a návrhov zmien a doplnení. Medziinštitucionálna dohoda následne stanovuje, aby inštitúcie v druhom rade preskúmali, za akých podmienok by mohla byť pôsobnosť tejto dohody rozšírená na už existujúce európske regulačné agentúry a prípadne na iné agentúry. Zatiaľ však nie je dôvod, aby sa prípadná revízia každého príslušného základného právneho aktu sa neinšpirovala alebo dokonca nezahŕňala niektoré princípy, pravidlá a postupy vytvárania rámca. 5. PRÁVNY ZÁKLAD Vzhľadom na to, že európska regulačná agentúra predstavuje implementačný nástroj politiky Spoločenstva, jeho základný právny akt by sa mal zakladať na ustanovení Zmluvy o ES, ktoré je osobitým právnym základom tejto politiky. Tento prístup sa uplatňoval pri naposledy vzniknutých agentúrach. Dohoda však stanovuje odvolanie sa na článok 308 Zmluvy o ES vo výnimočných prípadoch. 6. SÍDLA AGENTÚR Rada, pripomínajúc vo svojich záveroch uplatňovanie dohody všetkými členskými štátmi na úrovni vedúcich predstaviteľov štátov a vlád súhlasila, aby bol výber sídla stanovený pri prvej príležitosti. Až doposiaľ boli takmer všetky rozhodnutia týkajúce sa sídla agentúr riešené v intervale desiatich rokov ako celok vedúcimi predstaviteľmi štátov a vlád v rámci Európskych rád. Tieto komplexné rokovania značne spomalili zriadenie určitých agentúr, ktoré sú provizórne umiestnené v Bruseli a priori na dobu neurčitú. Dôvodom takejto praktiky sú určité administratívne a materiálne ťažkosti, ktoré nastali v začiatočnej fáze: problém zamestnanosti pracovníkov, dodatočné náklady a praktické prekážky zemepisného významu, prekážky pri prístupe atď. Komisia okrem iného zdieľa spoločný názor s Parlamentom, že stanovenie sídla je podstatným prvkom základného právneho aktu a malo by sa v ňom teda vyskytovať. Bez toho, aby bolo členským štátom odňaté právo podieľať sa na rozhodovaní o sídle agentúry na najvyššej politickej úrovni, Komisia navrhuje, aby toto rozhodnutie bolo prijaté v dostatočnom časovom rozmedzí na jeho včlenenie do základného právneho aktu. V opačnom prípade Komisia navrhuje, aby bolo rozhodnutie prijaté najneskôr do šiestich mesiacov. 7. DEFINÍCIE A ÚLOHY Na vytvorenie operačnej definície regulačných agentúr sa musia brať do úvahy odlišné prvky: 7.1. Pojem „regulácie“ „Regulácia“ sa významovo líši od pojmu „pravidlá“ alebo prijatie záväzných právnych noriem všeobecného rázu. Regulácia teda nemusí byť vytvorená prijatím normatívnych aktov v rámci nariadenia. Môže však vytvárať iné podnetnejšie prostriedky, ako je napr. koregulácia, autoregulácia, odporúčania, odvolanie sa na vedecký orgán, zabezpečenie súčinnostných vzťahov a správnych postupov, uplatňovanie a implementácia pravidiel atď. Z toho vyplýva, že európska „regulačná“ agentúra nemusí mať nevyhnutnú právomoc stanovovať záväzné právne normy. 7.2. Úlohy agentúr V súlade s vyššie definovaným pojmom regulácie tieto agentúry môžu byť poverené jednou alebo viacerými nasledujúcimi úlohami: a. prijímať individuálne rozhodnutia, ktoré majú za následok záväzné právne účinky vzhľadom k tretím osobám; b. zabezpečiť priamu pomoc Komisii a prípadne členským štátom v záujme Spoločenstva v podobe technickej a vedeckej správy a/alebo kontrolných správ; c. oznámiť a organizovať stretnutia v rámci spolupráce medzi príslušnými štátnymi orgánmi v záujme Spoločenstva s cieľom zbierať, vymieňať a porovnať informácie a správne postupy. Každá európska regulačná agentúra je okrem toho poverený zbierať, analyzovať a ďalej zasielať objektívnu, jednoduchú a ľahko prístupnú informáciu o jeho sektore činnosti. 7.3. Výkonné právomoci Na zodpovedanie týchto úloh sa agentúry aktívne zúčastňujú na vykonávaní výkonnej právomoci na úrovni Spoločenstva: Agentúram, ktoré prijímajú individuálne rozhodnutia je udelená právomoc na vydávať vykonávacie predpisy. Táto právomoc je však obmedzená pokiaľ ide o uplatnenie pravidiel sekundárneho práva v osobitých prípadoch v súlade s medziinštitucionálnym systémom a judikatúrou Súdneho dvora[7]. Iné úlohy pridelené agentúram majú priniesť najmä Komisii skúsenosť a expertízu potrebnú na plné vykonávanie výkonnej právomoci Spoločenstva. 7.4. Štrukturálna autonómia Autonómia európskej regulačnej agentúry je bránou k dlhodobej efektívnosti a k vierohodnosti. Jej cieľom je umožniť agentúre, aby vzala na vedomie všetky informácie o svojom okolí, oslobodiac sa v čo najširšej miere od vonkajších vplyvov. Najmä pri stanovení technických a vedeckých vyhodnotení záleží na tom, aby agentúra disponovala vysokým stupňom autonómie, ktorá by bola vytvorená nielen vzhľadom k inštitúciám EÚ, ale aj k členským štátom a samotným operátorom. 7.5. Záver Európska regulačná agentúr teda môže byť definovaný ako autonómny právny subjekt vytvorený legislatívnym orgánom, aby sa podieľal na regulácii daného sektora na európskej úrovni a na uplatňovaní politiky Spoločenstva. Svojimi úlohami prispieva k vylepšeniu spôsobu, akým sa zavádzajú a uplatňujú pravidlá Spoločenstva v celej EÚ. Aktívne sa zúčastňuje na vykonávaní výkonnej právomoci na úrovni Spoločenstva. 8. AUTONÓMIA A KONTROLY Ustanovenia medziinštitucionálnej dohody sa opierajú o citlivú rovnováhu medzi požiadavkami autonómie a kontroly. 8.1. Autonómia Táto nevyhnutnosť autonómie (pozri 7.4) má viaceré formy: udelenie právnej subjektivity, finančná autonómia, kolegialita a právomoc správnej rady, nezávislosť riaditeľa, členov vedeckých výborov a odvolávacích orgánov, atď. 8.2. Hodnotenia a kontroly Táto autonómia sa spája s vykonávaním právomocí týchto agentúr a s právomocami, ktoré prináležia inštitúciám. Tie agentúry, ktoré vykonávajú ich právomoc nezávisle od výkonnej sféry sa musia z tohto dôvodu zodpovedať priamo inštitúciám, členským štátom a občanom. Z princípu zodpovednosti teda vyplýva, že agentúry sú nielen podrobené ex ante a ex post hodnoteniam, ale aj jasným kontrolným mechanizmom. Hodnotenia Pokiaľ ide o vznik týchto agentúr, Komisia odôvodní každý návrh na základe presnej dopadovej analýzy. Všetky alternatívne riešenia musia byť v tomto prípade preskúmané: pokrytie plánovanej činnosti Komisie, rozširovanie úloh už existujúcej agentúry, založenie úradu, založenie výkonného orgánu a/alebo zadávanie subdodávateľských individuálnych úloh. Akonáhle je agentúra vytvorená, spoločne s Komisiou pravidelne hodnotí svoju činnosť a pôsobenie. Na základe toho môže Komisia podať návrh o revíziu alebo prípadne o zrušenie základného právneho aktu. Kontroly Rozpočtová kontrola, interný audit, ročné správy Súdneho dvora, ročné absolutórium na plnenie rozpočtu Spoločenstva a výskum vedený Európskym úradom OLAF napomáhajú k získaniu istoty, najmä ak ide o správne využívanie zdrojov pridelených agentúram. Administratívna kontrola ponúka určitý počet procesných záruk na uváženie záujmov zainteresovaných strán a kvality výkonu (output). Politická kontrola je vykonávaná zákonodarným orgánom a Komisiou. Súdna kontrola je vykonávaná Súdnym dvorom (po vyčerpaní všetkých interných možností prípadne stanovených - pozri 9.4). 9. šTRUKTÚRA Štruktúra agentúry by mala umožniť nielen efektívne splnenie stanovených úloh, ale aj zachovávanie citlivej rovnováhy medzi autonómiou a kontrolou. 9.1. Správna rada Úlohy správnej rady sú pridelené zodpovednému orgánu za plánovanie a monitorovanie. Zahájené rozhovory s Parlamentom a Radou na základe oznámenia dospeli k rozhodnutiu: nemôže existovať jednotný predpis, ktorý by určoval zloženie správnych rád. Princípy dobrej správy však musia byť nevyhnutne uplatňované: 1. Princípy zodpovednosti a koherencie vyžadujú, aby zloženie správnej rady zohľadnilo postavenie agentúry týkajúce sa rozdelenia výkonných právomocí medzi Spoločenstvo a štát; 2. Princíp efektívnosti a zníženia nákladov vyžaduje, aby správna rada mala nižší počet zamestnancov; 3. Princípy participácie a otvorenosti žiadajú, aby boli zainteresované strany združené. Rovnosť vo výkonných právomociach Účasť agentúry na výkone výkonnej moci na úrovni Spoločenstva vyžaduje rovnomerné rozdelenie právomocí medzi dve vetvy výkonnej moci Spoločenstva v rámci správnej rady. Cieľom rozdelenia je dosiahnutie rovnováhy medzi plnením cieľov Spoločenstva a prihliadanie na vnútroštátne záujmy. Zastúpenie členských štátov Na úlohách, ktoré sú určené agentúre sa v zásade nepodieľajú predstavitelia všetkých členských štátov v rámci správnej rady. Ich zastúpenie však môže byť zdôvodnené, ak sa agentúra v záujme Spoločenstva rovnako zúčastňuje na výkone výkonnej moci každého členského štátu. V súlade s článkom 10 Zmluvy o ES agentúra umožní členským štátom, aby splnili povinnosti vychádzajúce z práva Spoločenstva. V tomto prípade Rada menuje jedného predstaviteľa pre každý členský štát. Každý predstaviteľ disponuje jedným hlasom. Na zabezpečenie rovnosti vo výkonných právomociach v rámci správnej rady, inštitúcie sa dohodli na pridelení rovnakého počtu hlasov vzhľadom na počet členov menovaných Radou a počet členov menovaných Komisiou. Parlament Účasť Parlamentom dezignovaných členov v správnej rade však nie je plánovaná, keďže by sa tým spochybnila objektívna spôsobilosť vonkajšej kontroly Parlamentu, najmä ako orgánu, ktorý udeľuje absolutórium. Účasť zainteresovaných strán Na zaručenie vysokej úrovne transparentnosti môžu byť zainteresované strany splnomocnené, aby sa zúčastnili v rámci členstva, avšak bez volebného práva na rokovaniach správnej rady. 9.2. Výkonná rada Na zvýšenie efektívnosti agentúry môže byť výkonná rada s menším počtom pracovníkov, ak veľkosť správnej rady neumožňuje efektívne plnenie pridelených úloh. Delegovanie úloh výkonnej rade musí byť jasne definované v základnom právnom akte. 9.3. Riaditeľ Na zabezpečenie efektívnosti a nezávislosti agentúry pri jej každodennom chode a spĺňaní činností, riaditeľ nesie plnú zodpovednosť za operatívne riešenie pridelených úloh agentúre a je zároveň jej právnym zástupcom. Ako bolo poznamenané, zloženie správnej rady vychádza z osobitej pozície agentúry pri prideľovaní výkonnej právomoci na úrovni Spoločenstva a štátu. V tomto rámci môže byť stanovený jediný postup na menovanie riaditeľa: správna rada bude menovať riaditeľa na základe zoznamu dezignovaných kandidátov zostaveného Komisiou . Dezignovaný kandidát správnou radou môže byť pred jeho menovaním podrobený vypočutiu pred príslušným výborom Parlamentu. 9.4. Iné orgány Na tom, aby agentúra mohola efektívne vypracovať stanovené úlohy sa môžu podieľať aj iné orgány: koordinačný(é) orgán(y), vedecký(é) výbor(y) a/alebo výbor(y) expertov a odvolací(ie) senát(y). Návrh MEDZIINŠTITUCIONÁLNA DOHODA o vytvorení rámca pre európske regulačné agentúry EURÓPSKY PARLAMENT, RADA EURÓPSKAJ ÚNIE A KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, vzhľadom na bielu knihu Komisie z 25. júla 2001 o európskej správe[8] a oznámenie Komisie z 11. decembra 2002 o vytvorení rámca pre európske regulačné agentúry[9], berúc na vedomie rezolúciu Európskeho parlamentu z 13. januára 2004[10] a závery Rady z 28. júna 2004[11], keďže: V súlade s bielou knihou o európskej správe, európske regulačné agentúry prispievajú k vykonávaniu a uplatňovaniu pravidiel Spoločenstva. Ich vznik, fungovanie a kontrola poukazuje na ich veľkú politickú a inštitucionálnu dôležitosť. (2) V prípade nedostatku spoločného rámca, zvýšením počtu funkcií, úloh, štruktúr a kontrolných mechanizmov týchto agentúr vzniká nejasná, nezrozumiteľná situácia, ktorá negatívne vplýva na právnu istotu. Aby sa legislatívny orgán vyhol zriaďovaniu čoraz viac heterogénnejších agentúr na úkor jednotnosti vo výkonnej funkcii, je teda vyžadovaná väčšia transparentnosť a koherencia. (3) Vytvorenie rámca by sa malo v prvom rade uplatniť pre budúce iniciatívy smerujúce k vzniku európskych regulačných agentúr v rámci Zmluvy o ES a takisto by malo podporovať koherenciu medzi nimi. Inštitúcie sa rovnako zaväzujú preskúmať, za akých podmienok by mohol byť rámec rozšírený na európske regulačné agentúry, ktoré už boli zriadené v rámci Zmluvy o ES prípadne na iné agentúry. (4) Rozšírenie rámca musí rešpektovať princípy dobrej správy predložené v bielej knihe: otvorenosť, participácia, zodpovednosť, efektívnosť a koherencia. Cieľom otvorenia a účasti je uplatnenie podmienok uvedených v článku 255 Zmluvy o ES o prístupe verejnosti k dokumentom, ktoré sú vo vlastníctve týchto agentúr, ako aj účasť zainteresovaných strán v ich radoch. Cieľom efektívnosti je najmä zjednodušenie rozhodovacieho postupu, zníženie nákladov a autonómia týchto agentúr v riadení činnosti. Táto autonómia sa spája s jasne definovanými právomocami uvedených agentúr rešpektujúc jednotu výkonnej moci. Vykonávanie právomoci si vyžaduje zriadenie jednoduchého a účinného kontrolného systému. Koherencia je založená na presnom systéme rozdelenia právomocí medzi inštitúcie a agentúry na jednej strane a medzi samotné agentúry na druhej strane, s cieľom zabezpečiť integrovaný prístup. (5) Každý návrh na vznik európskej regulačnej agentúry musí prejsť presnou analýzou dopadu, ktorá zahŕňa nielen uplatňovanie princípov subsidiarity a proporcionality, ale rovnako aj čo najúplnejšie ex ante hodnotenie. (6) Je vhodné poznamenať, že uvedená dohoda definuje minimálne jednotné princípy, pravidlá a postupy, ktoré majú byť rešpektované v právnom akte pri vytváraní európskej regulačnej agentúry bez toho, aby bola dotknutá potreba prideliť vo vzťahu k stanoveným cieľom právomoci a osobité úlohy každej agentúre. PRIJALI TÚTO DOHODU: 1. Predmet Uvedená dohoda má za cieľ vytvoriť horizontálny rámec zahŕňajúci vznik, štruktúru, fungovanie, hodnotenie a kontrolu európskych regulačných agentúr. Európsky parlament, Rada európskej únie a Komisia Európskych spoločenstiev sa dohodli na rešpektovaní princípov, pravidiel a postupov, ktoré boli definované v dotknutej dohode v čase prijatia legislatívnych aktov pri vytváraní európskych regulačných agentúr (ďalej len „základné akty“). 2. Pôsobnosť Tri inštitúcie sa dohodli na implementácii uvedenej dohody zúčastnenými európskymi regulačnými agentúrami od nadobudnutia jej účinnosti. Inštitúcie sa dohodli, že uvedená dohoda sa vzťahuje na všetky európske regulačné agentúry, ktoré vzniknú v rámci Zmluvy o ES. Tri inštitúcie sa zaväzujú preskúmať v čo najkratšom čase od nadobudnutia účinnosti uvedenej dohody, v akom rozsahu by sa pôsobnosť tejto dohody rozšírila na európske regulačné agentúry, ktoré už boli zriadené v rámci Zmluvy o ES a prípadne na iné agentúry bez toho, aby bola dotknutá ich postupná úprava v rámci predpokladaných revízii základných aktov. 3. Definícia Na účely tejto dohody sa pod pojmom európska regulačná agentúra (ďalej len „agentúra“) rozumie samostatný právny subjekt vytvorený legislatívnym orgánom, aby sa podieľal na regulácii daného sektora na európskej úrovni a na uplatňovaní politiky Spoločenstva. Agentúra je poverená poslaním verejnej služby. Prispieva k vylepšeniu spôsobu, akým sa zavádzajú a uplatňujú pravidlá Spoločenstva v Európskej únii. Táto definícia sa netýka agentúr nazývaných „výkonné“, ktoré boli založené Komisiou, aby splnili určité úlohy zodpovedajúce jedine riadeniu programov Spoločenstva pod jej kontrolou a zodpovednosťou. Funkcia výkonných agentúr je stanovená v rámcovom nariadení Rady (ES) č. 58/2003 z 19. decembra 2002[12]. 4. Úlohy Agentúra môže byť poverená jednou alebo viacerými nasledujúcimi úlohami: a) uplatňovať normy Spoločenstva pre osobité prípady. Na tento účel má agentúra právomoc rozhodnúť o prijatí individuálnych rozhodnutí, ktoré majú za následok záväzné právne účinky vzhľadom k tretím osobám; b) zabezpečiť priamu pomoc Komisii a prípadne členským štátom v záujme Spoločenstva, v podobe technickej a vedeckej správy a/alebo správou z inšpekcií; c) oboznámiť a organizovať stretnutia v rámci spolupráce medzi príslušnými štátnymi orgánmi v záujme Spoločenstva, s cieľom výmeny a porovnania informácií a vhodných metód. Každá agentúra je okrem toho poverenýá zbierať, analyzovať a ďalej zasielať objektívnu, jednoduchú a ľahko prístupnú informáciu o oblasti jeho činností. Podstata a príjemcovia tejto informácie majú byť upresnené v základnom akte. 5. Výkonné právomoci Na zodpovedanie týchto úloh sa agentúra aktívne zúčastňuje na vykonávaní výkonnej právomoci na úrovni Spoločenstva. (1) Pokiaľ ide o úlohy stanovené v bode 4a), agentúra má výkonnú právomoc priamo v rámci jej kompetencií, ktoré sú určené sekundárnym právom a s ohľadom na pravidlá stanovené v Zmluve o ES.Najmä v rámci týchto úloh agentúra môže: a) prijať všeobecné regulačné opatrenia; b) mať právomoc na rozhodovanie v oblastiach, v ktorých mu prináleží zabrániť konfliktom medzi verejnými záujmami alebo vykonávať rozhodovaciu politickú právomoc; c) mať právomoci, na vykonávanie ktorých Zmluva o ES udelila právomoc v rozhodovaní Komisii. Právomoc každej delegácie legislatívneho orgánu musí byť presne definovaná a podliehať prísnej kontrole. (2) Pokiaľ ide o úlohy stanovené v bode 4b) a c), agentúry prinášajú Komisii najmä expertízu, ktorá je nevyhnutná na to, aby sa mohla podieľať na vykonávaní výkonnej moci Spoločenstva. 6. Právne postavenie Agentúra má právnu subjektivitu. V každom členskom štáte využíva čo možno najširšie výhody právnej spôsobilosti, ktoré vnútroštátne predpisy priznávajú právnickým osobám. Agentúra môže najmä nadobúdať hnuteľný a nehnuteľný majetok a disponovať ním a vystupovať v súdnom konaní. V tomto prípade je jeho právnym zástupcom riaditeľ. I. VZNIK 7. dopadová analýza Komisia sa zaväzuje, že potvrdí každý návrh na založenie agentúry na základe dopadovej analýzy, ktorá bude zahŕňať nielen uplatňovanie princípov subsidiarity a proporcionality, ale rovnako aj čo najúplnejšie ex ante hodnotenie. Táto dopadová analýza vezme do úvahy viaceré faktory, ako sú: a) vyriešenie problému a uspokojenie krátkodobej alebo dlhodobej potreby; b) pridaná hodnota činnosti Spoločenstva; c) alternatívne riešenia na založenie európskej regulačnej agentúry, ako napríklad pokrytie nákladov na činnosti Komisie, rozširovanie úloh existujúcej agentúry, založenie úradu, založenie výkonného orgánu a/alebo zadávanie subdodávateľských individuálnych úloh; d) dosiahnuteľné ciele na všeobecnej, špecifickej a operačnej úrovni a potrebné indikátory na ich hodnotenie; e) všetky plánované neúmyselné dopady a vzájomné ústupky; f) prideľovanie úloh; g) eventuálne výsledky získané expertízou, jasnosťou, transparentnosťou, pružnosťou a schopnosťou reagovať na podnety, ako aj koherenciou, vierohodnosťou a efektívnym prístupom k verejnej činnosti; h) riadené a kontrolované náklady, koordinácia a dopad na ľudské zdroje a iné administratívne výdavky; i) získané ponaučenia z podobných skúseností; j) zavedenie systému monitorovania a pravidelných hodnotení. Komisia získava nové vedomosti z dopadovej analýzy uvedenej v dôvodovej správe jej návrhu. Európsky parlament a Rada sa zaväzujú, že na návrh Komisie pristúpia k predbežným hodnoteniam pri prijatí každého podstatného dodatku. 8. Právny základ Tri inštitúcie súhlasia, aby základný akt spočíval na ustanoveniach Zmluvy o ES, ktorá tvorí právny základ plánovanej politiky. Inštitúcie sa dohodli na tom, že článok 308 Zmluvy o ES bude právnym základom len v tom prípade, ak žiadne iné ustanovenie Zmluvy o ES nebude spadať do kompetencie Spoločenstva. 9. ciele a mandát Tri inštitúcie vytvárajú podmienky na to, aby ciele a mandát agentúry boli jasné a presné a aby rešpektovali všeobecnú orientáciu politiky Európskej únie a strategické ciele Komisie. 10. sídlo Tri inštitúcie uznali, že sídlo je jedným s podstatných prvkov agentúry. S ohľadom na efektívnosť a transparentnosť by miesto sídla malo byť známe pri prijímaní základného aktu. Tri inštitúcie sa dohodli, že ustanovenie o sídle bude figurovať v tomto akte. V prípade, ak by sídlo nebolo známe pri prijjatí základného aktu, bude sa musieť pristúpiť k prijatiu rozhodnutia najneskôr do šiestich mesiacov. II. ŠTRUKTÚRA A PÔSOBENIE Zasahovanie inštitúcií do štruktúry a pôsobenia agentúr má vychádzať najmä z úlohy, ktorá im je pridelená v rámci inštitucionálneho systému Európskej únie. ŠTRUKTÚRA 11. SPRÁVNA RADA 11.1. Úlohy správnej rady Správna rada dohliada na to, aby agentúry vykonávali tie úlohy, ktoré jej boli určené na báze základného aktu. Je orgánom pre plánovanie a monitorovanie regulačnej agentúry. Má na starosti najmä: a) menovať a v tomto prípade odvolať riaditeľa agentúry a členov niektorých orgánov regulačnej agentúry podľa stanovených postupov uvedených v článku 13 ods. 2 a článku 14; b) uložiť disciplinárne opatrenia riaditeľovi; c) vykonať ročný pracovný program agentúry na základe podaného návrhu riaditeľom a po správe Komisie podľa podmienok ustanovených v bode 20; d) vystaviť každý rok predbežný stav výdavkov a príjmov agentúry a zaslať ho Komisii; e) stanoviť definitívny rozpočet agentúry a organizačný poriadok zo záverov ročného rozpočtového postupu podľa podmienok ustanovených v bode 28 ods. 2; f) vykonať ročnú správu o činnostiach agentúry podľa podmienok ustanovených v bode 21 a predložiť ju inštitúciám a členským štátom; g) uplatniť vnútorný poriadok agentúry a vnútorný poriadok na základe návrhu, ktorý bol podaný riaditeľom a po správe Komisie; h) stanoviť finančné pravidlá uplatniteľné pre agentúru na základe návrhu, ktorý bol podaný riaditeľom po správe Komisie podľa podmienok ustanovených v bode 28 ods. 1; i) stanoviť podrobné pravidlá na uplatňovanie nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie[13], podľa podmienok ustanovených v bode 16 ods. 6; 11.2. Zloženie a menovanie správnej rady (1) Tri inštitúcie sa zhodli v tom, že nemôže existovať jednotný predpis, ktorý by určoval zloženie správnej rady.Tri inštitúcie sa napriek tomu zaväzujú obmedziť veľkosť zloženia správnej rady takým spôsobom, ktorý by viedol k zvýšeniu efektívnosti a zmenšeniu prevádzkových nákladov pri prijímaní rozhodnutí. (2) Inštitúcie okrem iného priznávajú, že účasť agentúr na výkone výkonnej moci na úrovni Spoločenstva si vyžaduje, aby boli v správnej rady reprezentované obe vetvy výkonnej moci Spoločenstva. Komisia a Rada by mali okrem toho menovať rovnaký a presne stanovený počet členov správnej rady. (3) V úlohách agentúry je zahrnuté pridelenie sídla každému členskému štátu zastúpenému v správnej rade len v prípade, ak sa agentúra v záujme Spoločenstva tiež zúčastní na výkone výkonnej moci každého členského štátu v rámci plánovanej politiky. Agentúra v tomto prípade povolí členským štátom vykonať úlohy v rámci právomoci, ktorá vychádza zo Zmluvy o ES alebo zo sekundárneho práva v súlade s článkom 10 Zmluvy o ES.V tomto prípade Rada menuje jedného predstaviteľa z každého členského štátu. Každý predstaviteľ disponuje jedným hlasom. Na zabezpečenie rovnosti vo výkonnej moci v rámci správnej rady sa inštitúcie dohodli na pridelení rovnakého počtu hlasov vzhľadom na počet členov menovaných Radou a členov menovaných Komisiou. (4) S ohľadom na transparentnosť sa inštitúcie zhodli na tom, aby Komisia rovnako menovala členov zainteresovaných strán za členov správnej rady. Títo predstavitelia nebudú mať hlasovacie právo. Príslušné sektory sú presne uvedené v základnom akte. (5) Všetci členovia správnej rady sú menovaní na základe ich skúsenosti v príslušnom sektore. Komisia a Rada dbajú o to, aby pri zložení správnej rady bola dodržiavaná rovnomerná účasť mužov a žien. Dĺžka mandátu členov trvá päť rokov. Je obnovený jedenkrát. (6) Inštitúcie dbajú aj na to, aby zloženie správnej rady bolo podrobené pravidelnému preskúmaniu vzhľadom na fungovanie agentúry, jej ciele a vývoj kompetencií a úlohy, ktoré jej boli pridelené v súlade s revíznym postupom ustanoveným v bode 27 ods. 2. 12. Výkonná rada V prípade, že veľkosť správnej rady nedovoľuje, aby úlohy, ktoré boli jej členom pridelené boli efektívne splnené, môže sa založiť výkonná rada. Výkonná rada sa bude schádzať len raz do roka bez toho, aby bolo zvolané mimoriadne dodatočné stretnutie. Výkonná rada má na starosti určité úlohy týkajúce sa prípravy a monitorovania stretnutí správnej rady bez toho, aby jej boli udelené úlohy zo strany riaditeľa uvedené v bode 13 ods. 1. Výkonná rada je zložená z rovnakého počtu členov Rady a Komisie. Predstavitelia zúčastnených strán menovaní Komisiou rovnako postrádajú volebné právo. Veľkosť výkonnej rady nepresahuje v žiadnom prípade 8 členov. 13. Riaditeľ Na zabezpečenie nezávislosti agentúry pri jeho každodennom chode a spĺňaní činností, riaditeľ nesie plnú zodpovednosť za pridelené úlohy agentúre, ktoré sa týkajú prevádzky. 13.1. Úlohy riaditeľa Riaditeľ je poverený najmä: a) pripraviť ročný pracovný program, návrh predbežného stavu výdavkov a príjmov agentúry, jej vnútorný a poriadok a poriadok správnej rady, jeho rozpočtové pravidlá a rokovania správnej rady; b) zúčastňovať sa bez volebného práva na zasadaniach správnej rady; c) implementovať ročný pracovný program agentúry a odpovedať na žiadosť o pomoc zo strany Komisie; d) vykonávať funkciu povoľujúceho úradníka v súlade s článkami 33 až 42 nariadenia o rozpočtových pravidlách Komisie (ES, Euratom) č. 2343/2002 z 23. decembra 2002 uvedeného v článku 185 nariadenia Rady (ES, Euratom) č. 1605/2002 z 25. júna 2002 týkajúce sa nariadenia o rozpočtových pravidlách vzťahujúce sa na všeobecný rozpočet Európskych spoločenstiev[14]; e) vykonať rozpočet pre agentúru; f) uplatniť efektívny systém monitorovania, ktorým by sa pristúpilo najmä k pravidelným hodnoteniam uvedeným v bode 27 ods. 1 a na základe toho pripraviť návrh ročnej správy o činnostiach agentúry; g) predložiť túto správu Európskemu parlamentu; h) riadiť všetky otázky týkajúce sa zamestnancov a najmä vykonávať právomoci ustanovené v bode 23 ods. 2. i) definovať organizačnú štruktúru agentúry a postúpiť ju správnej rade na schválenie; j) rozšíriť rámec ostatných potrebných ustanovení na podporu fungovania agentúry v súlade s jej základným aktom; k) zastupovať agentúru v Európskom parlamente a Rade v súlade s podmienkami ustanovenými v bode 29 ods. 1. 13.2. Menovanie a odvolanie riaditeľa (1) Riaditeľa bude menovať správna rada na základe zoznamu dezignovaných kandidátov, ktorý bol predložený Komisiou. Pred jeho menovaním môže byť tento kandidát dezignovaný správnou radou podrobený deklarácii pred príslušným výborom (alebo príslušnými výbormi) Európskeho parlamentu a zodpovedať na otázky jeho (ich) členov. (2) Riaditeľ je menovaný na základe jeho zásluh a schopností v oblasti administratívy a riadenia, ako aj na základe jeho expertízy a skúseností v príslušnej oblasti. Dĺžka mandátu riaditeľa trvá zo zásady päť rokov. Na základe žiadosti Komisie a po prehodnotení, funkčné obdobie riaditeľa môže byť predĺžené jedenkrát a to na obdobie, ktoré nepresahuje dĺžku prvého mandátu. V rámci vyhodnotenia Komisia berie do úvahy najmä: a) získané výsledky za obdobie prvého mandátu a spôsob akým boli dosiahnuté; b) poslanie a potreby agentúry na nasledujúce roky. (3) Správna rada má právomoc ukončiť funkčné obdobie riaditeľa ešte pred vypršaním jeho mandátu na základe návrhu Komisie. 14. Iné orgány 14.1. Koordinačné orgány medzi príslušnými vnútroštátnymi orgánmi Agentúry, ktorých úlohou je koordinácia alebo zabezpečenie súčinnostných vzťahov medzi príslušnými vnútroštátnymi orgánmi (úloha uvedená v bode 4c)), musia byť rozšírené o jeden alebo viaceré koordinačné orgány zložené z predstaviteľov týchto subjektov. 14.2. Vedecké výbory a/alebo výbory expertov Agentúry, ktoré poskytujú vedecké a technické správy Komisii a prípadne aj členským štátom (úloha uvedená v bode 4b)), musia byť rozšírené o jeden alebo viaceré vedecké výbory a/alebo výbory expertov. Členovia vedeckých výborov musia byť nezávislí vedeckí odborníci menovaní správnou radou na základe výzvy na predkladanie žiadostí s neobmedzenou platnosťou. Členovia výborov expertov sú menovaní správnou radou na základe presne stanoveného a transparentného postupu, ktorý je uvedený v základnom akte. 14.3. Odvolacie senáty Agentúry, ktoré prijímajú individuálne rozhodnutia, ktoré môžu byť zamietnuté tretím osobám (úloha uvedená v bode 4a)), musia byť rozšírené o jeden alebo viaceré odvolacie senáty, ktoré budú mať za úlohu overovať správne uplatňovanie pravidiel implementovaných orgánom v rámci stanovených úloh a právomocí. Členovia senátu sú menovaní správnou radou na základe zoznamu kandidátov dezignovaných Komisiou na obdobie piatich rokov. FUNGOVANIE 15. VEREJNÝ ZÁUJEM A NEZÁVISLOSť Členovia správnej rady, riaditeľ, členovia koordinačných orgánov medzi príslušnými vnútroštátnymi orgánmi, vedecké výbory a odvolacie senáty sa zaväzujú konať vo verejnom záujme. Riaditeľ, členovia vedeckých výborov a koordinačných orgánov sa zaväzujú okrem toho konať nezávisle od vonkajších faktorov. Na tento účel každoročne vykonávajú písomné vyhlásenie o angažovanosti, ako aj vyhlásenie o záujme. 16. Transparentnosť (1) Agentúra sa podieľa na tom, aby jej činnosti boli vedené na vysokej úrovni transparentnosti a najmä, aby bola v súlade s nasledujúcimi ustanoveniami. (2) Neodkladne uverejňuje: a) jeho vnútorný poriadok, ako aj poriadok správnej rady; b) ročnú správu o činnostiach. (3) Správna rada môže na základe žiadosti riaditeľa navrhnúť predstaviteľom zainteresovaných strán, aby sa zúčastnili na rokovaniach orgánov agentúr len ako pozorovatelia. (4) Bez toho, aby bol dotknutý ods. 6, agentúra zachová vzhľadom k tretím osobám dôvernosť získaných informácií, ktoré si vyžadujú dôverné zaobchádzanie na základe odôvodnenia.Členovia správnej rady, riaditeľ, členovia koordinačných orgánov medzi príslušnými vnútroštátnymi orgánmi, vedecké výbory a odvolacie senáty podliehajú povinnosti zachovať dôvernosť, ktorá je uvedená v článku 287 Zmluvy o ES. (5) Informácie, ktoré agentúra získala v súlade so základným aktom podliehajú nariadeniu Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov[15]. (6) Nariadenie (ES) č. 1049/2001 sa uplatňuje na dokumenty, ktoré sú vo vlastníctve agentúry. Správna rada stanovuje podrobné pravidlá na uplatňovanie nariadenia (ES) č. 1049/2001 v lehote šiestich mesiacov odo dňa vytvorenia agentúry. 17. Jazykový režim Správna rada stanoví interné jazykové pravidlá. Ustanovenia nariadenia Rady č. 1 z 15. apríla 1958 týkajúce sa stanovenia jazykového režimu Európskeho hospodárskeho spoločenstva[16] spadajú pod vonkajší jazykový režim. Prekladateľské práce nevyhnutné pre fungovanie regulačnej agentúry sú vykonané Prekladateľským strediskom pre inštitúcie Európskej únie. 18. Princípy dobrej verejnej správy Základný akt má zabezpečiť, aby agentúra dodržiavala postupy a pravidlá dobrej verejnej správy, ako napr. práva na vypočutie a pôsobnosť príslušných operátorov, povinnosť zdôvodnenia aktov, jazykový režim, prístup k dokumentom, ochrana osobných údajov a dôvernosť informácií, pravidlá riadneho finančného hospodárenia, boj proti podvodom a ochrana finančných záujmov Spoločenstiev. 19. príjmy agentúry Agentúra môže byť financovaná: a) subvenciou uhrádzanou zo všeobecného rozpočtu Európskych spoločenstiev (ďalej nazývaná „subvencia Spoločenstva“) a/alebo b) odmeňovaním a poplatkami za služby poskytnuté operátorom. Základný akt upresňuje príslušné príspevky. V určitých prípadoch, keď agentúra poskytne priamu pomoc členským štátom môže dokonca získať aj príspevok. Základný akt môže rovnako zabezpečiť, aby sa tretie krajiny podieľali na prácach agentúry v súlade s podmienkami ustanovenými v bode 24. Tieto príplatky sú doplnkom k príjmom stanoveným v písmenách a) a/alebo b). Pod pojmom „samofinancovacia“ agentúra sa rozumie každá agentúra, ktorá nezískava žiadnu subvenciu Spoločenstva. 20. Ročný pracovný program (1) Ročný pracovný program berie do úvahy ciele, mandát a úlohy agentúry, ktoré sú stanovené v základnom akte.Inštitúcie odporúčajú, aby sa návrh ročného pracovného programu opieral o metodiku vypracovanú Komisiou v rámci osobitého spôsobu riadenia podľa aktivity (ABM, Activity Based Management). (2) Ročný pracovný program je prijatý správnou radou na základe plánu, ktorý jej bol postúpený riaditeľom a po správe Komisie.Inštitúcie sa dohodli, že právny význam správy Komisie o ročnom pracovnom programe, musí byť prínosom pre agentúru na vykonávanie jej výkonnej moci.Komisia, ktorej agentúry poskytujú priamu pomoc by sa mala ubezpečiť, aby ročný pracovný program zodpovedal jej výkonnej moci. V prípade, ak by Komisia vyjadrila svoj nesúhlas s ročným pracovným programom, správna rada ho znova prešetrí a prijme, prípadne ho zmení a doplní na stanovenie posilnenou väčšinou v základnom akte. 21. ročná správa o činnostiach Ročná správa o činnostiach berie do úvahy spôsobom, akým agentúra splnila ročný pracovný program. Táto správa zaznamenáva činnosti vedené agentúrou a vyhodnocuje ich výsledky vzhľadom k stanoveným cieľom a k harmonogramu, zaznamenáva riziká, ktoré nastali pri výkone činností, ako aj čerpanie zdrojov a celkového fungovania agentúry. Správa je pripravovaná riaditeľom agentúry a prijatá správnou radou. 22. Výsady a imunity Protokol o výsadách a imunitách Európskych spoločenstiev z 8. apríla 1965[17] sa uplatňuje na zamestnancov agentúry. 23. Zamestnanci (1) Služobný poriadok úradníkov Európskych spoločenstiev, podmienky, ktoré sa uplatňujú na zamestnávanie ostatných zamestnancov Európskych spoločenstiev a pravidlá prijaté inštitúciami Európskych spoločenstiev na účely uplatnenia tohto poriadku a podmienok, ktoré sa uplatňujú na zamestnancov agentúry. Správna rada so súhlasom Komisie prijíma, s ohľadom na ustanovenia v článku 110, spoločné podrobné pravidlá pre uplatňovanie služobného poriadku úradníkov Európskych spoločenstiev a podmienky, ktoré sa uplatňujú na zamestnávanie ostatných zamestnancov Európskych spoločenstiev. Správna rada môže prijať ustanovenia, ktoré umožňujú zamestnať detašovaných národných expertov členských štátov v rámci agentúry. (2) Agentúra vykonáva vzhľadom k svojim zamestnancom výkonné právomoci udelené menovaciemu orgánu. 24. Účasť tretích štátov Agentúra podporuje každú účasť tretích štátov, ktoré uzavreli s Európskym spoločenstvom dohodu o prijatí a uplatnení práva Spoločenstva v oblasti zahrnutej v základnom akte. V rámci týchto dohôd boli uskutočnené úpravy, ktoré vyzdvihovali najmä podstatu a podmienky účasti týchto krajín na prácach agentúry, vrátane ustanovení o účasti niektorých vnútorných orgánov, o finančných príspevkoch a zamestnávaní personálu. Tieto dohody však môžu zaručiť účasť predstaviteľov tretích štátov s volebným právom v rámci správnej rady a musia v každom prípade rešpektovať služobný poriadok úradníkov Európskych spoločenstiev a podmienky, ktoré sa uplatňujú na zamestnávanie ostatných zamestnancov. 25. Spolupráca s ostatnými agentúrami V rámci dohôd o pracovných podmienkach, ktoré boli uzatvorené s ostatnými agentúrami, agentúra s nimi môže spolupracovať v oblasti stanovenej základným aktom, aby sa zabránilo duplicite a synergii. 26. medzinárodné činnosti (1) V prípade, že úlohy, ktoré boli stanovené agentúre sú prospešné pre jej činnosti na medzinárodnej úrovni, základný akt môže predpokladať (pre všetky alebo určité úlohy) spoluprácu s príslušnými orgánmi tretích krajín, ako aj s medzinárodnými organizáciami, ktoré majú podobné úlohy na základe úprav v oblasti zamestnania, ktoré boli uzavreté s dotknutými orgánmi a organizáciami. (2) Tieto pracovné úpravy by mali byť v súlade s právom Spoločenstva a sú prijaté správnou radou na základe plánu, ktorý jej bol postúpený riaditeľom a po správe Komisie. V prípade, že by Komisia vyjadrila svoj nesúhlas s týmito pracovnými úpravami, správna rada ich znova prešetrí a prijme, prípadne zmení a doplní na stanovenie posilnenou väčšinou v základnom akte. III. HODNOTENIA A KONTOLY 27. Hodnotenia a revízia 27.1. Hodnotenie agentúrou V súlade s článkom 25 ods. 4 nariadenia o rozpočtových pravidlách (ES, Euratom) č. 2343/2002, agentúra uskutočňuje pravidelné ex ante a ex post hodnotenia svojich programov alebo činností v prípade, ak si vyžadujú vysoké náklady. Výsledok týchto hodnotení je oznámený správnej rade. Agentúra berie do úvahy všetky potrebné opatrenia s cieľom nájsť východisko z doposiaľ nájdených problémov. 27.2. Hodnotenie Komisiou a revízia Komisia sa zaväzuje, že uskutoční pravidelnú revíziu implementácie základného aktu, výsledkov, ktoré agentúra získala a jej metód práce vzhľadom na ciele, mandát a úlohy, ktoré sú stanovené v základnom akte, ako aj indikátorov stanovených ex ante hodnotením a prevzatých z ročného pracovného programu agentúry. Po ukončení tohto hodnotenia predloží Komisia prípadne návrh na revíziu ustanovení základného aktu. Ak Komisia zistí, že existencia agentúry nie je odôvodnená vzhľadom k jej stanoveným cieľom, môže sa uchýliť k zrušeniu daného aktu. Európsky parlament a Rada riešia na základe návrhu Komisie otázku, či je vhodné zmeniť a doplniť alebo zrušiť základný akt. 28. KONTROLY ROZPOčTOVÉ, FINANčNÉ, AUDIT A BOJ PROTI PODVODOM 28.1. Rozpočtové pravidlá Každá agentúra musí prijať vlastné rozpočtové pravidlá. Ak agentúra prijme subvenciu Spoločenstva, uplatňuje sa článok 185 ods. 1 naradenia Rady o rozpočtových pravidlách (ES, Euratom) č. 1605/2002 z 25. júna 2002, ktorým sa nariadenia o rozpočtových pravidlách uplatňuje na všeobecný rozpočet Európskych spoločenstiev[18] Rozpočtové pravidlá agentúry musia byť v súlade s nariadením o rozpočtových pravidlách (ES, Euratom) č. 2343/2002. Agentúra by sa mohla odkloniť od spomenutého nariadenia len v prípade, ak by si to vyžadovali osobité požiadavky vyplývajúce z jeho fungovania a s predbežným súhlasom Komisie. Ak je agentúra financovaná z vlastných zdrojov, jej rozpočtové pravidlá sú riadené dotknutými nariadeniami o rozpočtových pravidlách s ohľadom na jej funkciu. 28.2. Rozpočet Pre agentúry, ktoré prijímajú subvenciu Spoločenstva, je každoročne stanovený organizačný poriadok rozpočtovým orgánom v rámci rozpočtového postupu týkajúci sa pracovníkov podľa článku 46 ods. 3 nariadenia o rozpočtových pravidlách (ES, Euratom) č. 1605/2002. Rozpočtový orgán okrem toho schvaľuje rozpočtové prostriedky, na ktoré sa vzťahuje subvencia určená pre agentúru. Pre všetky agentúry stanoví správna rada každoročne definitívny rozpočet a organizačný poriadok. 28.3. Pravidlá účtovníctva V súlade s článkom 185 ods. 4 nariadenia o rozpočtových pravidlách (ES, Euratom) č. 1605/2002, agentúra uplatňuje pravidlá účtovníctva prijaté účtovníkom Komisie v súlade s postupom ustanoveným v článku 133 dotknutého nariadenia, na účely konsolidácie jej pravidiel s pravidlami Komisie. 28.4. Audit V súlade s článkom 185 ods. 3 nariadenia o rozpočtových pravidlách (ES, Euratom) č. 1605/2002, vnútorný audítor Komisie má vzhľadom na agentúru, ktorá prijíma subvenciu Spoločenstva rovnaké právomoci, ako tie, ktoré uplatňuje vzhľadom ku Komisii. 28.5. Externý audit a absolutórium V súlade s článkom 248 Zmluvy o ES, Dvor audítorov preskúma účty agentúry, ktorá prijíma subvenciu Spoločenstva. V súlade s článkom 185 ods. 2 nariadenia o rozpočtových pravidlách (ES, Euratom) č. 1605/2002, absolutórium na plnenie rozpočtov agentúry, ktorá prijíma subvenciu Spoločenstva je jej každoročne vydané Európskym parlamentom na základe odporúčania Rady. Ak je agentúra financovaná z vlastných zdrojov, absolutórium je udelené jej riaditeľovi správnou radou agentúry. Správna rada oboznámi Európsky parlament, Radu, Komisiu a Dvor audítorov s jej rozhodnutím o absolutóriu. Cieľom riaditeľa je reagovať na pozorovania, ktoré sprevádzajú rozhodnutie o absolutóriu. 28.6. Boj proti podvodom a ochrana finančných záujmov Spoločenstva Na účely boja proti podvodom, korupcii a ďalším nelegálnym aktom, nariadenie Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF)[19] sa v celom svojom rozsahu uplatňuje na agentúru. Základný akt stanovuje, aby agentúra od jej vzniku pristúpila k medziinštitucionálnej dohode z 25. mája 1999 medzi Európskym parlamentom, Radou a Komisiou o vnútorných vyšetrovaniach uskutočnených Európskym úradom pre boj proti podvodom (OLAF)[20]. Správna rada formalizuje tento prístup a prijíma potrebné ustanovenia s cieľom zjednodušiť postup pri internom vyšetrovaní, ktoré bolo uskutočnené európskym úradom OLAF. 29. POLITICKÉ KONTROLY 29.1. Európsky parlament a Rada Bez toho, aby boli dotknuté vyššie uvedené kontroly a najmä kontroly z oblasti rozpočtového postupu a absolutória, Európsky parlament alebo Rada môžu kedykoľvek požiadať, aby sa riaditeľ vyjadril k téme, ktorá je spojená s činnosťami agentúry a to najmä po publikácii výročnej správy o činnostiach agentúry. 29.2. Komisia Kontrola Komisiou je vykonávaná v súlade s jej právami: (1) Komisia vykonáva právomoc iniciatívy, navrhujúc v prípade potreby revíziu alebo zrušenie základného aktu v súlade s bodom 27 ods. 2.Komisia rovnako každoročne ponúka rozpočtovému orgánu výšku subvencie určenej pre agentúru a organizačný poriadok, ktorý považuje za nevyhnutný na základe stavu výdavkov a príjmov agentúry vystavených správnou radou podľa bodu 11 ods. 1d). (2) Komisia vykonáva svoju výkonnú právomoc prostredníctvom: a) jej predstaviteľov zastúpených v správnej rade; b) vytvorenia zoznamu kandidátov na nomináciu riaditeľa a členov koordinačných orgánov v súlade s bodom 13 ods. 1 a 2 a bodom 14 ods. 3; c) návrhu o predĺžení mandátu riaditeľa vzhľadom na jeho hodnotenie v súlade s bodom 13 ods. 2; d) jej správ o ročnom pracovnom programe práce v súlade s bodom 20 ods. 2 o vnútornom poriadku v súlade s písm. 11 ods. 1g) a o eventuálnych pracovných úpravách uzatvorenými s príslušnými orgánmi tretích štátov a/alebo medzinárodnými organizáciami, ktoré majú podobné úlohy v súlade s bodom 26 ods. 2. 30. Administratívne kontroly V súlade s článkom 43 Charty základných práv Európskej únie sa Inštitúcie dohodli na tom, že agentúra je podrobená administratívnej kontrole európskeho ombudsmana podľa podmienok stanovených v článku 195 Zmluvy o ES. 31. Súdne kontroly Súdny dvor má právomoc nielen podať žiadosť o odvolanie a zrušiť akty so záväzným právnym účinkom vzhľadom k tretím osobám v rámci agentúry, ale rovnako žiadosť o odvolanie pri neplnení záväzkov alebo činností, ktorých škody spôsobené v rámci činností agentúry majú byť odškodnené. Pokiaľ ide o žiadosť o zrušenie aktov prijatých v rámci stanovených úloh v bode 4a), žiadosť postúpi k Súdnemu dvoru až po vyčerpaní všetkých možností podania žiadosti o odvolanie v rámci samotných agentúr stanovených v bode 14 ods. 3. IV. NADOBUDNUTIE ÚČINNOSTI, IMPLEMENTÁCIA A SLEDOVANIE DOHODY 32. Nadobudnutie účinnosti Táto dohoda nadobúda účinnosť dňom nasledujúcim po jej uverejnení v Úradnom vestníku Európskej únie . Uplatňuje sa na každý návrh o vzniku európskej regulačnej agentúry nadobudnutím jej účinnosti. 33. IMPLEMENTÁCIA A SLEDOVANIE Tri inštitúcie sa zaväzujú, že uskutočnia všetky opatrenia na podporu koordinácie a uplatňovania uvedenej dohody ich príslušnými útvarmi. Implementácia dotknutej dohody je sledovaná technickou skupinou na vysokej úrovni pre medziinštitucionálnu spoluprácu . Za Európsky parlament Predseda | Za Radu Predseda | Za Komisiu Predseda | [1] KOM(2001) 428, Ú. v. ES C 287, 12.10.2001, s. 1. [2] Pre „výkonné“ orgány, ktoré sú poverené úlohami riadenia, to znamená asistenciou Komisii v rámci implementácii finančných programov, bolo už prijaté rámcové nariadenie (nariadenie Rady (ES) č. 58/2003 z 19.12.2002, Ú. v. ES L 11 z 16.1.2003). [3] Oznámenie o vytvorení rámca pre európske regulačné orgány z 11.12.2002 (KOM(2002)718). [4] Rezolúcia z 13.1.2004, P5_TA(2004)0015. [5] Závery z 28.6.2004, dok. 17046/04. [6] Rozsudok z 19.3.1996, Komisia/Rada, vec C-25/94, Zb. I-1469. [7] Rozsudok z 13.6.1958, vo veci 9/58, Meroni, Zb. 1958, s. 11; rozsudok z 14.5.1981, vo veci 98/80, Romano, Zb. 1981, s. 1241. [8] KOM(2001) 428, Ú. v. ES C 287, 12.10.2001, s. 1. [9] KOM(2002) 718 [10] Dok. P5_TA(2004)0015. [11] Dok. 17046/04. [12] Ú. v. ES L 11, 16.1.2003, s. 1. [13] Ú. v. ES L 145, 31.5.2001, s. 43. [14] Ú. v. ES L 357, 31.12.2002, s. 72. [15] Ú. v. ES L 8, 12.1.2001, s. 1. [16] Ú. v. ES L 17, 6.10.1958, p. 385. [17] Dodatkový protokol k Zmluve o založení jedinej Rady a jedinej Komisie Európskych spoločenstiev, Ú. v. ES L 152, 13.7.1967, s. 13. [18] Ú. v. ES L 248, 16.9.2002, s. 1. [19] Ú. v. ES L 136, 31.5.1999, s. 1. [20] Ú. v. ES L 136, 31.5.1999, s. 15.